Fuqaro muhofazasining xalq xo‘jaligi tarmoqlarida tashkiliy tuzilishi

|
Fuqaro muhofazasining xalq xo‘jaligi tarmoqlarida tashkiliy tuzilishi
|
bet | 10/13 | Sana | 24.01.2024 | Hajmi | 203,5 Kb. | | #144369 |
Bog'liq 1516461194 70056 6. Fuqaro muhofazasining xalq xo‘jaligi tarmoqlarida tashkiliy tuzilishi
Fuqaro muhofazasining maxsus tadbirlarining bajarilishini ta’minlash hamda ushbu maqsadlarda kuch va vositalarni tayyorlash uchun respublika, viloyat, tuman, shahar, shuningdek ob’ekt miqyosidagi fuqaro muhofazasi xizmatlari tashkil etiladi.
Fuqaro muhofazasi xizmatlarining turlari O‘zbekiston Respublikasi Vazirlar Mahkamasi tomonidan tasdiqlanadi.
Fuqaro muhofazasi kuchlari fuqaro muhofazasi qo‘shinlari, tizimlaridan tarkib topadi.
Fuqaro muhofazasi kuchlari va vositalarining tarkibi, ularning tarkibiy tuzilishi, shuningdek muhofaza turlari faoliyatining boshqa jihatlari O‘zbekiston Respublikasi fuqaro muhofazasi boshlig‘i tomonidan belgilab qo‘yiladi.
Fuqaro muhofazasi vazifalarini hal etishda FVV kuchlaridan tashqari O‘zbekiston Respublikasi qurolli kuchlarining qutqaruv tizimlari, qismlari ham jalb etilishi mumkin.
Favqulodda vaziyatlar vazirligi fuqaro muhofazasining qo‘shinlari O‘zbekiston Respublikasi fuqaro muhofazasi kuchlarining asosini tashkil etadi.
Fuqaro muhofazasi qo‘shinlarining harbiy davrdagi asosiy vazifalari quyidagilardan iborat:
zararlanish o‘choqlarida va zaharlanish zonalarida muhandislik,
radiatsiyaviy, kimyoviy va boshqa qidiruv turlarini olib borish;
qutqaruv va boshqa kechiktirib bo‘lmaydigan ishlarni amalga oshirish;
v) aholini va xalq xo‘jaligi ob’ektlarini evakuatsiya qilishda ishtirok etish;
g) aholi hayot faoliyatini ta’minlash, ob’ektlarni tiklash ishlarini amalga oshirishda ishtirok etish hamda fuqaro muhofazasining boshqa vazifalarini bajarishdan iborat.
Fuqarolar muhofazasi tizimlari qutqaruv va boshqa kechiktirib bo‘lmaydigan tiklov ishlarini (QBTI) amalga oshirish uchun xududiy-ishlab chiqarish tamoyillariga ko‘ra tashkil etiladi.
Fuqaro muhofazasi tizimlari bo‘ysunishiga ko‘ra - xududiy (viloyatlar, tumanlar va shaharlar miqyosida) hamda ob’ekt (xalq xo‘jaligi ob’ektlaridagi) tizimlariga bo‘linadi.
Ob’ekt fuqarolar muhofazasining boshlig‘i etib o‘sha korxonaning yoki tashkilotning boshlig‘i tayinlanadi.
Fuqarolar muhofazasi yana belgilangan vazifasiga ko‘ra - umummaqsadli hamda xizmatli tizimlarga bo‘linadi. Umummaqsadli tizimlar zararlangan o‘choqlarda qutqaruv ishlarini olib boradilar. Xizmatli tizimlar esa maxsus tadbirlarni bajaruvchi xizmatlar - qidiruv ishlarini olib borish, tibbiy yordam ko‘rsatish, yong‘inlarning tarqalishiga yo‘l qo‘ymaslik va ularni o‘chirish, jamoat tartibini saqlash, insonlar salomatligini tiklash, razvedka qtkazish, avariya va texnikalarni tiklash, himoya inshoatlarida xizmat ko‘rsatish va boshqa maxsus vazifalarni bajaruvchi tizimlariga bo‘linadi (1-2 jadvallar).
Fuqarolar muhofazasi tizimlariga O‘zbekiston Respublikasi fuqarolari: 18 yoshdan 60 yoshgacha bo‘lgan erkaklar, 18 yoshdan 55 yoshgacha bo‘lgan ayollar qabul qilinadi, safarbarlik ko‘rsatmasiga ega bo‘lgan harbiy xizmatga mansublar, 1, 2, 3-guruh nogironlari, xomilador ayollar, 8 yoshga to‘lmagan bolalari bor ayollar, ayni paytda 3 yoshga to‘lmagan bolalari bor o‘rta yoki oliy tibbiy ma’lumotli ayollar bundan mustasno.
Yuqorida ta’kidlab qtilgan favqulodda vaziyatlarning oldini olish va bunday hollarda harakatlarni boshqarishning davlat tizimini tashkil etish va uning faoliyatini ta’minlash maqsadida «O‘zbekiston Respublikasi favqulodda vaziyatlarda ularni oldini olish va harakat qilish davlat tizimi tqg‘risida»gi O‘zbekiston Respublikasi Vazirlar Mahkamasining 558-sonli ( 1998 y.) qarori qabul qilindi.
Ushbu qaror O‘zbekiston Respublikasi favqulodda vaziyatlarda ularning oldini olish va harakat qilish davlat tizimi (FVDT)ning asosiy vazifalarini, uning tashkil etilishini, tarkibini va faoliyat ko‘rsatish tartibini belgilab beradi.
FVDTning asosiy vazifalari quyidagilardan iborat:
tinchlik va harbiy davrda aholi va xududlarni favqulodda vaziyatlardan muhofaza qilish sohasida huquqiy va iqtisodiy me’yoriy hujjatlari yagona kontsentratsiyasini belgilash, ishlab chiqish va uni amalga oshirish;
respublika hududidagi mumkin bo‘lgan texnogen va tabiiy favqulodda vaziyatlarni ifodalash, bashoratlash, ularning oqibatlarini baholash;
favqulodda vaziyatlarning oldini olish, odamlar xavfsizligini ta’minlashga, xavfli texnologiyalar va boshqa ishlab chiqarishlarning barqarorligini ta’minlashga qaratilgan ilmiy-texnik dasturlarini ishlab chiqarish va amalga oshirish;
boshqaruv organlari va tizimlarining favqulodda vaziyatlarning oldini olish va ularni bartaraf etish uchun mo‘ljalgan kuch va vositalarning doimiy tayyorligini ta’minlash;
aholini, boshqaruv organlari boshliqlarini, FVDT kuch va vositalarini favqulodda vaziyatlarda harakat qilishga tayyorlash;
favqulodda vaziyatlarni bartaraf etish uchun moliyaviy va moddiy
resurslar zahiralarini yaratish;
favqulodda vaziyatlarni bartaraf etish. Favqulodda vaziyatlardan zarar ko‘rgan aholini ijtimoiy himoya qilishga oid tadbirlarni amalga oshirish;
favqulodda vaziyatlarda aholini muhofaza qilish sohasida, shu jumladan ularni tugatishda bevosita qatnashgan shaxslarning huquq va majburiyatlarini amalga oshirish;
aholi va xududlarni favqulodda vaziyatlardan muhofaza qilish sohasida halqaro hamkorlik qilish;
FVDT xududiy va funktsional quyi tizimlardan iborat bo‘lib, u respublika, mahalliy va ob’ektlar miqyosi darajasida bo‘ladi.
FVDTning xududiy quyi tizimlari o‘z ma’muriy xududlari doirasida favqulodda vaziyatlarning oldini olish va ularni bartaraf etish uchun Qoraqalpog‘iston Respublikasi, viloyatlar va Toshkent shahrida tuziladi hamda tegishli ravishda tumanlar, shaharlar, qishloqlar va ovullar miqyosidagi tashkil topadi.
FVDT xududiy quyi tizimlarining vazifalari, ularni tashkil etish, kuch va vositalari tarkibi, faoliyat ko‘rsatish tartibi mahalliy geofizik va tabiiy, iqlim sharoitlarini, kuchli xavfli ob’ektlarning mavjudligini hisobga olib belgilanadi hamda FVV bilan kelishilgan holda Qoraqalpog‘iston Respublikasi Vazirlar Kengashining Raisi, viloyatlar va Toshkent shahar hokimlari tomonidan tasdiqlanadi.
FVDTning funktsional quyi tizimlari vazirliklar, davlat qo‘mitalari, korporatsiyalar, kontsernlar, uyushmalar va kompaniya-larda atrof muhitni, kuchli xavfli ob’ektlar holatini kuzatish va nazorat qilishni amalga oshirish, shuningdek ularga qarash ob’ektlarda o‘zlarning ishlab chiqarish faoliyati bilan bog‘liq favqulodda vaziyatlarning oldini olish hamda bartaraf etish uchun tashkil etiladi.
FVDT rahbar organlariga aholi va xududlarni favqulodda vaziyatlardan muhofaza qilish masalalarini hal etish vakolatiga davlat boshqaruvi, mahalliy xokimiyat organlari va ob’ektlar ma’muriyatidir, jumladan respublika darajasida O‘zbekiston Respublikasi favqulodda vaziyatlar vazirligi, xavfli ob’ektlar holatini kuzatishni nazorat qilish uchun, vazirliklar, idoralar, mahalliy miqyosida xududiy hokimliklar, ob’ektlar miqyosida korxonalarning ma’muriyati mutasaddi hisoblanadi.
|
| |